[{"text_idx": "#000004", "text": "Nawr nad yw\u2019r DU yn gallu cael mynediad at gyllid Ymchwil a Datblygu Ewropeaidd, mae cyfleoedd a rhaglenni ariannu UKRI yn dod yn fwy pwysig i fusnesau Cymru, gan gynnwys ein tenantiaid ein hunain. Fel y mae\u2019r Fonesig Ottoline yn ei nodi yn ei blog ei hun gwaith UKRI yw ymgysylltu\u2019n ddwfn a\u0302 phobl ar draws y dirwedd hon i ddeall yr heriau y mae pobl yn eu hwynebu, a\u2019r cysylltiadau rhyngddynt, ac yna gweithredu i gefnogi\u2019r system orau y gallwn. Daeth yr ymweliad a\u0302 hyn yn fyw. Yn enwedig pan ymwelodd Ottoline a\u0302\u2019n cwmni\u0308au tenantiaid."}, {"text_idx": "#000005", "text": "Yr hyn a ddaeth i\u2019r amlwg yn ystod yr ymweliad oedd cryfderau\u2019r rhanbarth a rhai o\u2019i gwendidau. Yn amlwg,mae gennym ni syniadau arloesol, ond gwnaeth cydweithwyr o UKRI sylwadau hefyd ar yr ymdeimlad o gymuned yr oeddent yn ei deimlo yn M-SParc a pha mor agos a chydweithredol yw\u2019r eco-system yma yng Ngogledd Cymru. Trafodwyd hefyd yr heriau o sicrhau cyllid \u2013 ymchwil a datblygu a chyfalaf preifat \u2013 yn y rhanbarth.. Ynsicr mae angen inni weld mwy ohono\u2019n llifo yng Nghymru er gwaethaf y cynnydd rhagorol a wnaed gan nifer o\u2019n cwmni\u0308au tenantiaid. Yn ddiddorol, mae cyfradd llwyddiant ceisiadau i Innovate UK o Gymru yn llawer uwch na\u2019r rhai o ranbarthau eraill y DU, yn syml iawn rydym yn cyflwyno llai o geisiadau ac am lai o gyllid."}, {"text_idx": "#000008", "text": "Crynhodd Pryderi ap Rhisiart yr ymweliad trwy ddweud \u201cRydym bob amser yn gwerthfawrogi\u2019r cyfle i arddangos gweithgareddau ein hunain a\u2019n tenantiaid i gynulleidfaoedd newydd. Roedd ein tenantiaid yn ein gwneud ni\u2019n falch eto heddiw, gan brofi bod arloesi wrth galon gogledd Cymru. Ar adegau fel hyn gallwn ni ein hunain gymryd cam yn o\u0302l a gweld y gwaith gwych sy\u2019n digwydd yma bob dydd.\u201dI ymuno ag ecosystem M-SParc,"}, {"text_idx": "#000009", "text": "efallai yr hoffech chi ddarllen mwy am ein Tenantiaethau Rhithwir, neu ein digwyddiadau \u2013 sy\u2019n agored i bawb!"}, {"text_idx": "#000010", "text": "Wythnos Dechnoleg Cymru yn penodi llwyfan digwyddiadau hybrid Cymreig i gynnal uwchgynhadledd ryngwladol"}, {"text_idx": "#000013", "text": "Beth hoffech chi glywed amdano?"}, {"text_idx": "#000014", "text": "Dylunio a datblygu gan KOPA"}]